《铜雀台》
明代·冯彬

云掩西陵树，遥望自摧残。忍睹遗香线，点滴泪痕班。

层垥任是花开落，晚妆慵整新梳掠。灯迷罗幌月黄昏，辇路封尘人寂寞。

君不见邺水潺湲自今古，白杨花逐乳鸦舞。繁华转眼空尘迹，当日娥眉徒爱惜。

行人谩指建安时，一带青山堆白砾。

作者简介：明广东雷州卫人，字用先。嘉靖八年进士。授平阳知县，改知上海，征为御史，巡按广西，出知松江府，多惠政。有《松冈文集》。